མས་ཅན་དོན་
ཡོངས་སུ་རྫོགས་པར་འགྱུར་རོ། །ས་འོག་གི་བུག་པ་བསྟན་པའི་མན་ངག་གོ །ནང་གི་མཆོག་གི་
དངོས་གྲུབ་ཀྱི་མན་ངག་ལྟར་ལུས་ངག་ཡིད་གསུམ་རོ་གཅིག་པ། སྐུ་གསུང་ཐུགས་རྡོ་རྗེའི་རྣལ་
འབྱོར་གྱིས་རླུང་སེམས་གཏུམ་མོའི་ ་འབར་བ་རོ་གཅིག་པར་གྱུར་ན་རིལ་བུའི་མན་ངག་བླ་ན་
367

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མེད་པ་སྟེ། ཕྱི་ནང་གི་ཟླ་བ་གཟས་ཟིན་པའི་དུས་སུ་སྨན་ཏ་ཀ་རའི་རྩ་བ་དང་། སུཾ་བྷ་ལིངྒའི་རྩ་
བ་དང་། དེའི་རྩ་ཡོངས་སུ་བཟུང་ནས་བཞག་སྟེ། ཉི་མ་གཟས་ཟིན་པའི་དུས་སུ་ལག་གསུམ་
ལེགས་པར་ཡོངས་སུ་དཀྲིས་ནས་ཁར་བཅུག་ན་རིལ་བུའི་དངོས་གྲུབ་ཏུ་འགྱུར་རོ། །ཉིན་རེ་
བཞིན་དུ་ཉི་མ་དང་བོ་ལ་བྷ་ཏའི་རྩ་བ་དང་། གསུམ་པ་ལ་ན་རི་ཀོ་མ་དང་། བཞི་བ་ལ་ས་བྷའི་
འབྲས་བུ་དང་། ལྔ་བ་བུད་མེད་ཀྱི་ཁྲག་དང་སྦྱར་པས་བསྐུས་པ་ཁར་བཅུག་ན། དྲུག་པ་ལ་
དངོས་གྲུབ་མཆོག་བཅུད་ལེན་འགྲུབ་པ་ཡིན་ནོ། །རྒྱལ་གྱི་ཟླ་བའི་ནག་པའི་ཕྱོགས་བཅུ་བཞི་ལ་
བྱི་ལའི་གཅིན་བཟུང་ནས་ལ་མ་ཛཱ་ཏུ་ཀའི་མེ་ཏོག་དང་གཅིག་ཏུ་བྱས་ནས་གོ་རིམ་བཞིན་དུ་
ལུས་ལ་བྱུགས་ན་རིལ་བུའི་དངོས་གྲུབ་འགྲུབ་པར་འགྱུར་རོ། །
ཛཱ་ལ་ཏིའི་རྩ་བ་དང་། སྲོད་ཀྱི་དུས་སུ་རིལ་བུ་བྱས་ལ་དངུལ་ཆུ་དང་བསྲེས་ནས་ལུས་ལ་
བྱུགས་པ་ན་མི་མཐོང་བར་འགྱུར་རོ། ། ནག་པོའི་ཕྱོགས་ཀྱི་བརྒྱད་ལ་མི་ལྟོགས་བསྒྲགས། ཤི་
བའི་ས་བླ་ས་ལ་ཕྱག་བཅུ་དྲུག་པའི་མགོན་པོ་ནག་པོའི་མངོན་རྟོགས་སྒོམ་བཟླས་བྱས་ཏེ།
ཤར་བའི་དུས་སུ་བདུད་རྩིའི་རིལ་བུ་ཁར་བཅུག་ན་མིས་མི་མཐོང་བར་འགྱུར་རོ། །གཟའ་མིག་
ཉི་མ་
དམར་ལ་སྨནམ་ག་ལ་ཏི་དང་། རང་གི་ཁུ་བ་བསྲེས་ནས་ལྕགས་གསུམ་གྱི་ཕྱེ་མ་དང་འདྲེས་པ་
བྱས་ལ་ཕྱིས་ཟན་དང་བ་ཤའི་ཁུ་བ་དང་ཡོངས་སུ་བསྲེ་བ་བྱས་ནས་ཕྱི་བའི་མཁྲིས་པ་དང་རིལ་བུ་
བྱས་ལ་ཉི་མ་བདུན་དུ་དུར་ཁྲོད་དུ་སྦས་ཏེ། མཚན་མོའི་དུས་སུ་བླངས་ནས་ཇི་ལྟར་བགེགས་
མེད་པར་མགོན་པོ་ནག་པོ་ཕྱག་བཅུ་དྲུག་པའི་སྔགས་བཟླས་ལ། སྲུང་བའི་དོན་དུ་གཏོར་མ་
སྦྱིན་པར་བྱ་སྟེ། དེས་བགེགས་ཞི་བར་འགྱུར་རོ། །ལམ་ནས་འགྲོ་ན་ཡང་མི་མཐོང་བར་འགྱུར་
རོ། །རིམ་གྱིས་སྨན་ཙ་ཏ་གུལ་མ་དང་། དུར་ཁྲོད་ཀྱི་སོལ་བ་བླངས་ནས་རང་བྱུང་དང་བསྲེས་ཏེ།
རྒྱས་པའི་སྦྱིན་སྲེག་ཆོ་ག་ལས། ཨོཾ་ཀ་རཱ་ལ་བི་ཀ་རཱ་མ་ཧཱ་ནཾ་ད་ཧཱུཾ་གྲྀཧྞ་ཀཾ་ཊ་གི་སྭཱ་ཧཱ། ཞེས་
368

༅། །རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ། །
པས་སྲེག་བླུགས་ལྔ་བརྒྱ་དབུལ་བར་བྱའོ། །འདི་ནི་དངོས་གྲུབ་ཀྱི་སྔགས་ཏེ། དེ་མིག་ལ་བཟུང་
ནས་ཁར་བཅུག་ན་མི་སྣང་བར་འགྱུར་རོ། །འཛམ་བུའི་གླིང་རྙེད་པར་དཀའ་བའི་དངོས་གྲུབ་
སྦྱོར་བས་དངོས་གྲུབ་རྙེད་པར་འགྱུར་རོ། །སོ་མ་སྐྱེས་པའི་བྱིས་པའི་ལྕེ་བླངས་ནས། ཀནྡྷའི་
ནང་དུ་ཉི་མ་གཅིག་བཞག་ནས་རིགས་ངན་གྱི་ཐོད་པའི་ནང་དུ་ཉི་མ་ལ་བཞག་སྟེ། དེའི་རླངས་
པ་དང་། བྱི་ལའི་ཁྲག་དང་། བྱ་བཟང་བོའི་ཤ་དང་། ལྕེ་སྤྱང་གི་ཤ་རྣམས་མཉེས་ནས་རིལ་བུ་
བྱས་ལ་སླར་ཉི་འོད་ལ་བཅོས་ནས་ཁར་བཅུག་ན་མི་སྣང་བར་འགྱུར་རོ། །ལྷ་མོ་འདི་ནི་ཤིན་ཏུ་ངོ་
མཚར་བ་རྣམས་སོ། །ཤིང་ལ་ཀ་དང་། ག་བུར་དང་། དེ་བཞིན་དུ་ནཱ་ག་ར་དང་། ཨ་རུ་ར་དང་།
དྲི་མ་མེད་པ་དང་། སྨྱོ་བྱེད་ཀྱི་ལོ་མའམ་ཁུ་བ་རྣམས་བཏགས་ལ་རིལ་བུ་བྱས་ན་རིལ་བུའི་མཆོག
བདུད་ཀྱི་ཤ་དང་། མར་ཁུ་ཆེན་པོ་དང་། ཤ་དང་། པྲ་ཛི་ཏོ་མའི་མར་ཁུ་དང་། ཤ་རྣམས་ཆ་
བཞིར་བྲམ་ཟེའི་ཐོད་པར་མཉེས་པ་དང་། རྟའི་མཁྲིས་པ་དང་། ཚིལ་བུ་མཉེས་ན་སི་བི་བི་ལི་
ཏྲའི་ལོ་མའི་ཁུ་བས་ལུས་ལ་ཁྱུགས་ན་ངེས་པར་མི་མཐོང་བར་འགྱུར་རོ། །
དེ་ཐམས་ཅད་ལ་སྔགས་ཀྱི་ལེའུ་མགོན་པོ་གང་ལ་བསྙེན་པའི་སྔགས་ལན་བདུན་བཟླས་
པས་དངོས་གྲུབ་ཀྱི་དོན་དུ་གསོལ་བ་བཏབ་ན། རིལ་བུའི་དངོས་གྲུབ་མཆོག་ཏུ་འགྱུར་རོ། །
གཞན་དུ་མ་ཡིན་ནོ། །ཐམས་ཅད་དུ་ཡོངས་སུ་རྫོགས་པར་བྱས་ནརབ་ཏུ་འགྲུབ་པར་འགྱུར་རོ། །
སྣ་ཚོགས་སུ་བརྗོད་པས་འགྲུབ་པར་འགྱུར་རོ། །དང་བོར་པས་ནི་སུ་རའི་འདབ་མ་ཕྱེ་མར་བྱས་
ན་དེ་བ་ཀའི་ཕྱེ་མ་དང་། མེ་ཏུའི་རྩ་བ་ཉིད། མིའི་ཤ་དང་ཆ་མཉམ་པོར་བྱས་ནས་རབ་ཏུ་
བཏགས་ཏེ་རིལ་བུ་བྱས་ལ་མིད་ན་ནི་མི་མཐོང་བར་འགྱུར་རོ། །ཇི་ལྟར་མཐོང་བར་འདོད་ནཀཉྩི་
འཐུངས་ན་དེ་ལྟར་མཐོང་བར་འགྱུར་རོ། །མ་གྱུར་ན་བསྐྱར་ནས་སླར་ཡང་ལན་གཅིག་ཏུ་ཡང་དེ་
བཞིན་དུ་བྱས་ཏེ། དེ་ནི་རིལ་བུ་ཆེན་པོ་ཞེས་བྱའོ། །མེ་ཏོག་བདུན་གྱི་རྡུལ་དང་། ན་རི་ཀེ་ལའི་
369

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མེ་ཏོག་དང་། སྨན་ཀ་ཏ་བ་ར་དང་། ས་མ་ཡ་གོ་ལ་ག་དང་། ནཱ་ག་པསྤ་དང་། སིན་ཏ་ཀ་དྷ་རའི་
རྩ་བ་དང་ཏྲི་ཕུ་ར་ཧུ་རའི་རྩ་བ་དང་། འབྲས་བུ་གསུམ་དང་། རིལ་བུ་ཉི་ཤུ་རྩ་གཅིག་ལུང་ཐང་
གི་ལྔ་ཆ་ཙམ་མོ། །སིན་དྷ་ཀ་ར་དང་། རང་བྱུང་། དྷེ་བ་དྷ་ན་ཀ་དང་། རིལ་བུ་ཉེར་གཅིག་དང་།
ནག་པོ་ཆེན་པོའི་འབྲས་བུ་ཉི་ཤུ་རྩ་གཅིག་དང་མཉམ་མོ། །དེ་རྣམས་བཏགས་ནས། སྦྲང་རྩི་
དང་རིལ་བུ་ལྔ་བྱས་ནས། དང་བོ་ནི་རིལ་བུ་གཅིག་ཁར་བཅུག གཉིས་པ་རྣམ་པར་སྣང་མཛད་
ཀྱི་ལམ་དུ། གསུམ་པ་དང་བཞི་བ་ལག་པ་གཡས་གཡོན་གཉིས་སུ་རེ་རེའོ། །ལྔ་བ་ནི་དཔྲལ་
བར་ཐིག་ལེ་བྱའོ། །ངེས་པར་མི་སྣང་བར་འགྱུར་རོ། །དེ་ཡང་གཟའ་མིག་དམར་ནག་པོའི་ཕྱོགས་
ལ་བཅུ་བཞི་ལ་སུ་ར་བྷ་ཛིའི་རྩ་བ་ནས་བཟུང་ནས་ཚིལ་ཆེན་དང་བཙོས་ནས། དེ་ནས་ནུ་སུ་རི་
ཀའི་ཁུ་བ་དང་། སྨན་པ་འགའི་ཁུ་བའི་རིལ་བུ་བྱས་ཏེ། ལྷ་མོའི་སྔགས་ལན་བདུན་བཟླས་ལ་
རིལ་བུ་བྱས་ནས་བཤང་ལམ་དུ་བཅུག་ན་མི་སྣང་བར་འགྱུར་རོ། །
ཉི་མ་བདུན་དུ་ལྷ་མོའི་སྔགས་བཟླས་ནས་སྔགས་པས་སྨན་མགོ་ཏ་ཟོས་ཏེ་ཆང་འཐུངས་
ན་ཆང་གི་དྲི་མ་འདག་པར་འགྱུར་རོ། །རིལ་བུའི་དངོས་གྲུབ་ཀྱི་མན་ངག་གོ །དེ་ནས་རྐང་
མགྱོགས་ལ། ཕྱག་བཅུ་གཉིས་པའི་སྔགས་འབུམ་ཕྲག་ལྔ་བཟླས་པའི་བསྙེན་སྒྲུབ་བྱས་ནས། ཉི་
མ་དང་བོའི་དུས་སུ་དངུལ་ཆུ་དང་། རང་བྱུང་དང་། ས་ལ་ཤའི་རྩ་བའི་ཁུ་བ་དང་། ཤ་བ་རིའི་ཁུ་
བའི་སྨན་དག་བཏགས་ནས་རྔ་མོའི་ཆུ་ཡིས་ལྡེ་གུ་བྱས་ཏེ། རྐང་བ་ལ་བྱུགས་ན་བར་སྣང་ལ་འགྲོ་
བར་འགྱུར་རོ། །ཇི་ལྟར་གཟས་ཉི་མ་ཟིན་ན། དེ་ནས་དངུལ་ཆུ་དང་། ཀ་རི་ཀ་དང་ཡང་དག་པར་
ལྡན་པ་རྐང་བ་དང་རལ་གྲི་སོགས་ལ་བྱུགས་ནས་འགྲོ་བ་དང་། ལག་པར་འཛིན་པ་སོགས་བྱས་
པས་དངོས་གྲུབ་ཆེན་པོ་བརྒྱད་འཐོབ་པར་བྱེད་དོ། །སྨན་གི་རལ་དང་། པ་སུ་དེའི་ཆ་བསྙམས་
པར་བྱས་ལ་སྨན་བི་ཀ་ལ་དེའི་ཆ་ལྔ་དང་ལྡན་པས་རྐང་བ་འཁྱུག་པ་ཙམ་གྱིས་ནམ་མཁའ་ལ་
370

༄༅།
།རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ། །
འགྲོ་བར་འགྱུར། ཇི་ལྟར་གཟས་ཉི་མ་ཟིན་ན། དེ་ནས་དེ་ཉིད་སྔགས་འབུམ་ཕྲག་ཏུ་བརྗོད་པ་ནི་
དེ་ཉིད་ཇི་སྲིད་གྲོལ་གྲོལ་གྱིས་བར་དུ་བཟླས་པ་བཏབ་པའི་སྦྲང་རྩི་རྐང་བ་ལ་བྱུགས་ན་ངེས་
པར་བར་སྣང་ལ་འགྲོ་བར་འགྱུར་རོ། །དམ་ཚིག་ཅན་གྱི་ས་བསྟེན་པ་ན་བཅོམ་ལྡན་འདས་ཀྱིས་
དངོས་གྲུབ་ཉམས་པ་མེད་པ་བདག་ལ་སྩོལ་བའོ། །དེ་ནས་ཉི་མ་གཟས་ཟིན་པ་ལ། སེན་ད་ན་
དང་། མན་ཚྭ་དང་། ག་ལ་ཀ་དང་། རྫས་དེ་རྣམས་ཡོངས་སུ་བསྡུས་ནས་ཕྱག་བཅུ་དྲུག་པའི་
སྔགས་སྐུལ་ཚིག་ཅན་ལན་བདུན་བཟླས་ནས་རྐང་བ་ལ་བྱུགས་ན་བར་སྣང་ལ་འགྲོ་བར་འགྱུར་
རོ། །དང་བོའི་བུད་མེད་ཀྱི་རྡུལ་དང་། ཤི་ལ་ཀ་དང་། ཆུ་དྲོན་དང་གཅིག་ཏུ་བྱས་ནས་སྔར་
གསུངས་པའི་སྔགས་ཀྱིས་ཡིད་སྤྲོས་པས་སྦྱངས་པས་གྱུར་ན་དངོས་གྲུབ་ཏུ་འགྱུར་བ་ནི་མཚན་
མོ་ཀུན་ལ་རིམ་པ་བཞིན་དུ་འཆག་པར་འགྱུར་རོ། །སྨན་སིན་ད་གོ་ལ་ཀི་དང་། སྒ་དང་། ཨ་རུ་
ར་དང་། བ་ད་ཀི་དང་མཉམ་པར་བསྲེས་ནས་རྐང་བ་མཉེས་ལ་བྱུགས་ན་བར་སྣང་ལ་འགྲོ་བར་
འགྱུར་རོ། །གལ་ཏེ་མ་གྲུབ་ན། དེ་ནས་ངས་མཚམས་མེད་པ་ལྔའི་ལས་བྱས་པར་འགྱུར་རོ། །
དེ་ལྟར་མར་དང་། མེ་ཏོག་ཉི་ཤུ་རྩ་ལྔའམ། ཀུན་དྷའི་མེ་ཏོག་དང་། ཚིལ་ཆེན་ལ་བསྲེས་
ལ། ༀ་དྷ་མུ་དྷ་མུ་ཀྵ་མུ་ཀྵ་སྭཱ་ཧཱ། ཞེས་པའི་སྲེག་བླུགས་ཉེར་ལྔས་དབང་རྒྱས་ཀྱི་སྦྱིན་སྲེག་བྱས་
ཏེ། དེ་ནས་མེ་ཏོག་རེ་རེའི་ཐམས་ཅད་ཀྱི་བར་སྣང་ལ་འགྲོ་བར་འགྱུར་རོ། །ༀ་མ་ཎི་དྷཱ་རི་ཎི་མ་
ཧཱ་ཀཱ་ལི་ནི་ཁ་ཁ། ཁཱ་ཧི་ཁཱ་ཧི། ཧ་ན་ཧ་ན། གྷ་ཏ་ཡ་གྷ་ཏ་ཡ། ཙ་ལ་ཙ་ལ། ཧཱུྃ་ཧྲཱིཿༀ་ཨུ སྔགས་
འདི་སྐུལ་ཚིག་ཅན་ལན་ལྔ་བརྒྱ་བཟླས་པ་དང་། ལྡན་པའི་སྨན་ཤི་བ་ལ་ཏ་ཀི་རྐང་བ་ལ་བྱུགས་
ན་བར་སྣང་ལ་འགྲོ་བར་འགྱུར་རོ། །ས་བླར་འགྲོ་བར་འདོད་པའི་མིས་སྨན་པ་ལ་ཀའི་རྩ་བ་དང་།
བ་ལང་གི་ལྕེའི་སྨན་ཀུ་སུ་མ་དང་། ཨ་རུ་རའི་རྩ་བ་དང་། ཕུང་བ་རྣམས་ཆ་མཉམ་པ་དང་། འདི་
རྣམས་སུམ་འགྱུར་དུ་བྱས་པའི་གླང་བོ་ཆེའི་ལྕེ་དང་ལྷན་ཅིག་སྣོད་སེར་བོར་རབ་ཏུ་མཉེས་ནས་
371

།བོ་དོང་པཎ་ཆེན་གྱི་གསུང་འབུམ་ཆེན་མོ།
སྦྲང་དང་ལྷན་ཅིག་ཏུ་རྐང་བ་ལ་བྱུགས་ན་ངེས་པར་བར་སྣང་ལ་འགྲོ་བར་འགྱུར་རོ། །གཞན་དུ་
ན་དང་བོ་ལ་སྨན་བ་ཚྭའི་ཁུ་བ་བླངས་ནས་ཉི་མ་གཉིས་ལ་སོ་པི་རི་དང་བཏགས་ཏེ་དངུལ་ཞོ་
གཉིས་འཐུངས་དེ་ནས་དེའི་རྗེས་ལ་མཆོད་སྦྱིན་གྱི་ཤིང་དང་ལྷན་ཅིག་རིལ་བུ་བྱས་ནས་ཉ་ཕྱིས་
ཀྱི་ནང་དུ་རང་གི་ཁུ་བ་དང་གཉིས་མཉེས་ནས་རྐང་བ་ལ་བྱུགས་ན་ངེས་པར་བར་སྣང་ལ་འགྲོ་
བར་འགྱུར་རོ། །ཟླ་འཛིན་གྱི་ཆུ་དང་། པི་ནི་ཀའི་ཤིང་གི་ལོ་འདབ་གཉིས་ཏི་ཀ་ཆེན་པོ་སྒྲ་སྙན་
གྱི་སྨན་དང་། ཧི་རསྟ་དང་། པ་རི་ཀ་དང་། པུ་ཛ་ཏྲ་ད་དང་། འདི་རྣམས་བསྡུས་ནས་ཡན་ལག་
ཐམས་ཅད་ལ་བྱུགས་ན། ཐུན་ཚོད་གཅིག་ལ་བར་སྣང་ལ་འགྲོ་བར་འགྱུར་རོ། །གལ་ཏེ་རྒྱལ་གྱི་
ཟླ་བ་གཟས་བཟུང་བའི་དུས་སུ་དེ་ནས་དཀར་ཕྱོགས་ཀྱི་ཚེས་ལྔ་ལ་བྱ་ལ་ནག་པའི་མཁྲིས་པ་
བླངས་ནས་དེའི་རྗེས་ལ་ཚེས་བདུན་ལ་རྨ་བྱའི་མཁྲིས་པ་དང་། གླང་བོའི་འབྲས་བུ་ཁྲག་དང
བཅས་པ་རྐང་བ་གཉིས་ཀྱི་མཐེ་བོང་ལ་བྱུགས་ན་ཐུན་གཅིག་གི་བར་སྣང་ལ་འགྲོ་བར་འགྱུར་རོ། །
སྨན་པ་དེ་ལ་བླངས་ནས་བ་ལང་གི་ཤ་དང་བཏགས་ནས་རྐང་བ་ལ་བྱུགས་ནས།
ཡིས་བཀྲུས་ན་བར་སྣང་ལ་འགྲོ་བར་འགྱུར་རོ། །
པ་བྱུགས་ནས། དེ་ནས་སུ་ལ་རི་
སྨན་ན་མ་པ་དང་། བུ་ཙ་དང་། པ་ཤ་མ་ར་ཏ་རན་ཏ་དང་། སུ་ཀ་ཏ་དང་། ས་ད་ག་རྣམས་
ལྕགས་གསུམ་དང་། དཔལ་འབྲས་ཀྱི་ས་བོན་དང་། འབའ་བའི་ས་བོན་དང་། ནིམ་པའི་ས་བོན་
དང་། ས་ད་ན་རྩ་བ་དང་། འོ་མ་དེ་རྣམས་བཞིན་དུ་བཏགས་ནས་རྐང་བ་ལ་བྱུགས་ན་བར་སྣང་
ལ་འགྲོ་བར་འགྱུར་རོ། །གལ་ཏེ་མ་གྲུབ་ན་བདག་མཚམས་མེད་པ་ལྔའི་ལས་བྱེད་པར་འགྱུར་རོ། །
ཁྱོད་ཀྱི་ཆོས་ཐམས་ཅད་ཀྱི་རྒྱུད་ལས་རྗེས་སུ་ཆགས་པ་མཉམ་པར་བྱའོ། །དེའི་ཚེ་ངས་རྫུན་
སྨྲས་ཤིང་བསླུ་བར་འགྱུར་རོ། །ཞེས་རྒྱལ་བས་གསུངས་སོ། །དེ་ནས་རིའི་རྩེ་མོར་རབ་ཏུ་གནས་
ཏེ། ལྷ་མོའི་སྔགས་ལན་བདུན་སྐུལ་ཚིག་ཅན་བརྗོད་དེ། ལྡོང་རོས་ཀྱི་ཕྱེ་མ་དང་། རྐྱེན་དུའི་ལོ་
372

། །རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ། །
མ་དང་། ཛཱི་ཏིའི་མ་དང་། ས་བོན་རབ་ཏུ་མཉེས་ཏེ་བཀྲུས་ནས་འདི་རྣམས་ཀྱིས་རྐང་བ་ལ་
བྱུགས་པ་ན་བར་སྣང་ལ་འགྲོ་བར་འགྱུར་རོ། །དེ་ནས་ཡང་ལན་བདུན་དུ་བཟླས་ཏེ། སུ་བ་ན་གུ་
ལིངྒ་རྐང་བ་ལ་བྱུགས་ན་དེ་བར་སྣང་ལ་འཆག་པར་འགྱུར་རོ། །རྐང་མགྱོགས་ཀྱི་མན་ངག་གོ །
མིག་སྨན་ནི་གང་དུ་རྡོ་རྗེ་དང་པདྨ་མཉམ་པར་སྦྱར་བ་ལས་རྭ་གཅིག་པར་བརྗོད་པའོ།
།ཕྱི་རོལ་
ཡང་། མིག་སྨན་གྱི་མཁའ་སྤྱོད་བྱ་རྒོད་བཞིན་ནོ། །ནག་པོའི་བརྒྱད་ལ་བྱི་བའི་རུས་པ་ཡང་དག་
པར་བཟུང་ནས། མ་ལི་ཀ་དང་། སྣོད་དུ་གཟའ་ཉི་མ་སྡོང་བུ་བྱས་ཏེ། མ་ལི་ཀ་དང་། ཨཥྚི་ནི་ལ་
སྣོད་བྱས་ནས་དར་མིང་ལ་སྡོང་བུ་བྱས་ཏེ། དེའི་རྗེས་སུ་ཀི་ཤིག་དང་། བྲམ་ཟེའི་ཐོད་པར་མིག་
སྨན་བྱས་ནས་མིག་གཉིས་ལ་བསྐུས་ན་དཔེར་ན་ཕོ་རོག་གི་མིག་བཞིན་ནམ་མཁའ་ལ་རྒྱུའོ། །
དེ་ནས་མང་ལྕགས་མཆོག་གི་རིལ་བུ་གཉིས་བྱ་སྟེ། རབ་ཏུ་བཟུང་ནས་མིག་དམར་ལ་
ཟོས་ནས་གླང་ནག་པོ་བཟུང་བས་གང་དུ་བཞུགས་པ་དེ་སྲིད་དུ་བསྣུན་ན་གླང་སྐད་ཕྱུང་བ་དང་།
དེ་བདག་ཉིད་ཞོན་ནས་བཟའ་ཟོས་ནས་ཐོ་རེངས་ཀྱི་དུས་སུ་ཕྱག་བཅུ་དྲུག་པའི་སྔགས་སྐུལ་
ཚིག་ཅན་བཟླས་ཏེ་མིག་ལ་བྱུགས་ན་རྣམ་པར་གྲོལ་ནས་ངེས་པར་ནམ་མཁའ་ལ་འགྲོ་བར་འགྱུར་
རོ། །རིག་ཡང་དག་པར་དབབ་པ་ནི། ནག་པོའི་ཕྱོགས་ཀྱི་བཅུ་བཞི་ལ་དྲི་ཞིམ་པོ་དང་། ན་ག་ར་
དང་། གུར་ཀུམ་དང་། གླ་རྩི་དང་། ཙནྡན་དང་། བུ་ལི་ཀ་དང་། ཨ་ནན་ཏ་ར་དང་། དེ་རྣམས་
ཐམས་ཅད་སྒོ་ཀུན་གྱི་ནང་དུ་མཉེས་ནས་རིལ་བུ་བྱས་ཏེ། སྔར་ལྟར་སྔགས་བཟླས་པའི་སྦྲང་དང་
བཅས་པས་མིག་སྨན་ཏེ། བུང་བ་བཞིན་དུ་འཕུར་བར་འགྱུར་རོ། །རྣལ་འབྱོར་པའི་སྙིང་ག་དང་
མགྲིན་པར་དེ་ལ་བདེ་བ་དང་བྲལ་བ་དེའི་རྣལ་འབྱོར་པ་སྣ་རིང་བར་ངེས་པར་མིག་སྨན་ནོ། །ཐ་
མ་དང་། འབྲིང་གི་སེམས་ཅན་འདི